|  |
| --- |
| Број: 404-00-25/2019-04-6-2 |
| Датум: 14. март 2019. године |
| Београд |

**ПРЕДМЕТ: Појашњење у вези са припремањем понуде за јавну набавку мале вредности, ЈН бр. 4/2019- набавка услуга испитивања и анализе оштећених делова опреме пловила – пловидбена незгода брода ГАГРА за потребе Наручиоца, Центра за истраживање несрећа у саобраћају**

Заинтересовано лице за предметну јавну набавку мале вредности, ЈН бр. 4/2019- услуге испитивања и анализе оштећених делова опреме пловила – пловидбена незгода брода ГАГРА, поднело је захтев за додатним појашњењем конкурсне документације (заведен код Наручиоца под бројем 404-00-25/2019-04-6-1 од 14.03.2019. године), којим се Наручиоцу обратио са молбом да изврши визуелни увид/контролу бродског вијка (оштећени део опреме пловила на коме се врши тражено испитивање и анализа) *„ради сагледавања стања навоја поменутог ради каснијег постављања у машину за одређивање машинских особина*“).

**У вези са на наведеним, а у складу са чланом 63. став 3. Закона о јавним набавкама („Службени гласник РС“ бр. 124/12, 14/15 и 68/15), обавештавамо:**

Наручилац је у Конкурсној документацији на страни 32.-34. објавио слике оштећених делова опреме пловила (зевача и 2 вијка) на којима се врши предметно испитивање и анализа.

Имајући у виду поднети захтев за додатним појашњењем које је упутило заинтересовано лице, Наручилац, као појашњење односно додатну информацију, обавештава све потенцијалне понуђаче да, због специфичности услуга које су предмет јавне набавке ЈН бр. 4/2019, могу извршити визуелни преглед оштећених делова који се испитују, у просторијама Наручиоца, сваког радног дана од 7.30 до 15.30 часова

(најкасније до истека рока за подношење понуда 20.03.2019. године до 12.30 часова).

Визуелни преглед оштећених делова опреме пловила биће записнички констатован од стране Наручиоца.

Ово појашњење односно додатну информацују за сва заинтересована лица, у складу са чланом 63. став 3. Закона о јавним набавкама („Службени гласник РС“ бр. 124/12, 14/15 и 68/15/), Наручилац објављује на Порталу јавних набавки и на својој интернет страници www.cins.gov.rs.

|  |  |  |
| --- | --- | --- |
|  |  | Комисија за јавну набавку  ЈН бр.4/2019 |